21-årige Klaus Dimke Rasmussen, der er på flugt, er blevet set to steder i Nørresundby.

Politiet jagter lige nu den 21-årige Klaus Dimke Rasmussen i Nørresundby. Han blev set og genkendt ved 15-tiden i dag i området omkring Skansebakken. Ifølge TV2/NORD's oplysninger blev han set både i Danske Bank og KVIK Spar. Klaus Dimke Rasmussen flygtede i tirsdags fra Aalborg Psykiatriske Sygehus. Adskillige patruljer leder nu efter Klaus Dimke Rasmussen i området.